# ZÁPISNICA

**zo zasadnutia Obecného zastupiteľstva v obci Stránske**

**konaného dňa 08.03.2019**

P r í t o m n í : Podľa prezenčnej listiny

Neprítomní: p. Miloš Chrachala

Overovatelia: Stanislav Čišecký, JUDr. Lenka Ďuricová

Hostia :

**Program zasadnutia**:

1. **Otvorenie zasadnutia + Určenie zapisovateľa a overovateľov zápisnice.**
2. **Kontrola uznesení.**
3. **Poplatky za používania sály a KD.**
4. **Poskytovanie právnych služieb.**
5. **Žiadosť o úverový rámec.**
6. **Príprava akcie – majáles dňa 25.05.2019.**
7. **Informácia z agendy Obecného úradu.**
8. **Návrh na začatie jednoduchých pozemkových úprav – informácia o možnom postupe.**
9. **Rôzne**

*K bodu č. 1*

## *Otvorenie zasadnutia*.

Zasadnutie otvoril starosta obce, privítal prítomných poslancov a konštatoval, že zasadnutie je uznášania schopné.

Na OZ boli prítomní poslanci, podľa prezenčnej listiny, starosta dal hlasovať poslancom o  programe zasadnutia a doplnení k bodom

* **Úprava rozpočtu**

**Uznesenie č. 17/2019**

**OZ schvaľuje úpravu rozpočtu podľa predloženého návrhu, pripraveného účtovníčkou obce.**

* **Úprava poplatkov v škole**

**Uznesenie č. 18/2019**

**OZ schvaľuje VZN č. 1/2019 o určení výšky dotácie na prevádzku a mzdy na žiaka Materskej školy, Školského klubu detí a Školskej jedálne so sídlom na území obce Stránske.**

Hlasovanie: za - 6 (Ing. Tomaníková Z., Kultanová Z.,Čišecký S.,M.Tomaník,

 Škorvánková J., JUDr. Ďuricová L.)

 Proti - 0

 Zdržal sa - 0

*K bodu č. 2*

## *Kontrola uznesení*

* Rozšírenie ÚP obce – bez zmeny, OZ naďalej nesúhlasí
* Zakúpenie nových stoličiek do sály KD – obec zakúpila zatiaľ 30 ks, OZ súhlasí s postupným dokúpením zvyšných stoličiek
* Zakúpenie stanov – cena za ks 169€
* Doplnenie kulturnej komisie o 2 členov z radu občanov : p. Kolibáčová

 p. Kasmanová Jana – vzdala sa

* zabezpečovací systém – bol zrealizovaný, ale cena bola vyššia ako plánovaný rozpočet, celková cena za zabezpečovací systém je 1 180€
* Obecný detský karneval – dopadol výborne, budúci ročník bude organizovaný skôr

OZ berie na vedomie kontrolu uznesení zo zasadnutia OZ zo dňa 25.1.2019.

**Uznesenie č. 19/2019**

**OZ berie na vedomie predloženú kontrolu uznesení z minulého zasadnutia starostom obce.**

Hlasovanie: za - 6 (Ing. Tomaníková Z., Kultanová Z.,Čišecký S.,M.Tomaník,

 Škorvánková J., JUDr. Ďuricová L.)

 Proti - 0

 Zdržal sa - 0

*K bodu č.3*

*Poplatky za používanie sály a KD.*

Poslancom bol predložený vnútorný predpis – úhrady za krátkodobý prenájom hnuteľného a nehnuteľného majetku obce a ostatné poplatky obce Stránske

* Kto bude robiť upratovanie? (p. Kasmanová, ktorá je zamestnaná na OcÚ ako upratovačka)
* Poslanci navrhujú pri zajednaní sály vybrať zálohu vo výške 70€, ktorá sa buď ponechá (za upratanie), alebo sa vráti (v prípade, že si dotyčný sálu uprace a odovzdá ju v stave, v akom ju prebral)

p. Ďuricová – ako je to s obrusmi? Nebolo by lepšie prať obrusy tu na OcÚ?

- obrusy nám perie práčovňa Domaniža, ktorá si obrusy vyzdvihne, aj dovezie.

- zrušenie rezervácie – zrušenie v týždni pred akciou bude vrátených 50% zo zálohy (35€)

**Uznesenie č. 20/2019**

**OZ súhlasí s vnútorným predpisom na úpravu úhrad za krátkodobý prenájom hnuteľného a nehnuteľného majetku obce a ostatné poplatky obce Stránske.**

Hlasovanie: za - 6 (Ing. Tomaníková Z., Kultanová Z.,Čišecký S.,M.Tomaník,

 Škorvánková J., JUDr. Ďuricová L.)

 Proti - 0

 Zdržal sa - 0

*K bodu č. 4*

*Poskytovanie právnych služieb.*

Rokovanie s p. JUDr. Jurigom o možnom znížení ceny bolo akceptované na paušál 100€/mesačne, a nakoľko sme sa na zasadnutí 25.1.2019 dohodli, že v prípade akceptovanie tejto sumy môže byť zmluva podpísaná, tak bolo aj uskutočnené.

* P. Ďuricová – presne o aké služby ide?

Do paušálu spadá poradenstvo, kontrola zmlúv, kontrola listín

**Uznesenie č. 21/2019**

**OZ**  **súhlasí s uzatvorenou zmluvou za poskytovanie právnych služieb s JUDr. Jurigom.**

Hlasovanie: za - 6 (Ing. Tomaníková Z., Kultanová Z.,Čišecký S.,M.Tomaník,

 Škorvánková J., JUDr. Ďuricová L.)

 Proti - 0

 Zdržal sa - 0

 *K bodu č. 5*

## *Žiadosť o úverový rámec .*

* Jedná sa o priečnikový potok, ktorý je potrebné zrekonštruovať – riešenie financovania z banky by bolo takým spôsobom, že banka nám vie poskytnúť tzv. Úverový rámec (univerzál) vo výške 30 000 € s tým, že ich môžeme minúť na investičné záležitosti bez komplikovaného dokladovania a splatnosť je na dobu 10 rokov. Z toho by sme financovali reguláciu potôčika Priečnik. Postačuje uznesenie OZ o prijatí tohto produktu.

p. Čišecký – aká bude cena za práce? Aká firma to bude robiť?

Starosta: oslovil som 3 ľudí, ktorí by mohli zrealizovať stavbu – Priečnikový potok (1 živnostníka – ten zákazku hneď odmietol, 2 firmy – firma Baustav – ponúkla cenu 27 000 €, firma Lesostav pripravuje ponuku)

p. Tomaník – nie je to taký nevyhnutný projekt, aby sa obec kvôli tomu zadĺžila na 30 000 €. (nie je to priorita)

Starosta – výzva na reguláciu tokov je otvorená, ale úplne za iných podmienok, ako doteraz, tzn. Je potrebné vypracovať novú štúdiu na to, akým spôsobom sa obec chráni pred povodňami

Je potrebné to zrealizovať tak, aby to bolo čo najlacnejšie, ale aby regulácia bola urobená správne.

p. Čišecký – navrhnujem, aby sa to už konečne zrealizovalo, nakoľko je to už dlho v riešení a p. Chrachala, ktorý ma pozemok hneď vedľa si to bude chcieť zrealizovať sám.

Starosta – žiadosť o úver je potrebné podať čo najskôr, nakoľko schvaľovací proces trvá cca 1 – 2 mesiace. Ak sa nám podarí nájsť firmu, ktorá by stavbu zrealizovala, aby boli finančné prostriedky k dispozícií a mohlo sa hneď začať s realizáciou.

**Uznesenie č. 22/2019**

**OZ súhlasí s prijatím úverového rámca (flexibilný úver) vo výške 30 000 € z Prima banky na investičnú akciu – Priečnikový potok.**

Hlasovanie: za - 4 (Ing. Tomaníková Z., Kultanová Z.,Čišecký S.,

 Škorvánková J.,)

 Proti - 1 ( JUDr. L.Ďuricová)

 Zdržal sa - 1 ( M.Tomaník)

## *K bodu č.6*

## *Príprava akcie – Majáles dňa 25.05.2019.*

Na majáles spojený s predajom domácich výrobkov a prezentáciou ľudovej tvorby je zatiaľ zabezpečená hudba – kapela All Stars Band – 600 € (zabezpečoval p. Tomaník)

* Maľovanie na tvár ( sesternica p. Tomaníka)

Radi by sme na trhu, ktorý by sa konal od 15,00 na priestranstve pred obecným úradom privítali cca 7 – 8 stánkarov (najlepšie domáce výrobky, ľudová tvorba – košikári, hrnčiarka, kováč, výrobky z dreva atď )

p. Tomaníková – ohľadom občerstvenia je potrebné si stanoviť reálne ceny, ísť pod cenu je vhodné pri akciách ako deň detí, alebo deň matiek, karneval a pod.

p. starosta informoval poslancov, že na deň majálesu pripadajú voľbý do EÚ. V tomto prípade bude volebná miestnosť presunutá do budovy ZŠ.

Občerstvenie : navrhovali by sme určite hranolky, klobásy na grile, fazuľovicu, z nápojov : pivo, kofola, alko, nealko

p. starosta navrhol p. Kultanovej, aby pripravila výzvu, ktorou by sme oslovili potencionálnych remeselníkov, ktorí by boli ochotní prísť predstaviť svoju tvorbu na majáles.

Majáles je potrebné spropagovať – nebolo by zlé osloviť p. Vereša, ktorý by nám mohol vyrobiť plagát

**Uznesenie č. 23/2019**

**OZ berie na vedomie prípravy na obecnú akciu - Majáles**

Hlasovanie: za - 6 (Ing. Tomaníková Z., Kultanová Z.,Čišecký S.,M.Tomaník,

 Škorvánková J., JUDr. Ďuricová L.)

 Proti - 0

 Zdržal sa - 0

*K bodu č. 7*

*Informácie z agendy obecného úradu*

Starosta informuje poslancov o agende OcÚ:

* Momentálne je veľa práce s prípravou dani z nehnuteľností, nakoľko sa budú vytláčať a posielať výmery daňovníkom – je toho naozaj veľa
* Podal sa projekt na detské ihrisko ku ZŠ a MŠ (do 15.3.) v spolupráci s p. Michalom Gandžárom, ktorý pripravuje podklady. Z akcií školy sa vyzbieralo cca 3500 € (ples ZŠ, adv.trhy) a 2% z daní z min. roku.
* Obec sa zapojí do realizácie ihriska tým, že bude financovať oplotenie ihriska, aby nedošlo k jeho poškodeniu a k vandalizmu.

**Uznesenie č. 24/2019**

**OZ berie na vedomie informáciu z agendy Obecného úradu.**

Hlasovanie: za - 6 (Ing. Tomaníková Z., Kultanová Z.,Čišecký S.,M.Tomaník,

 Škorvánková J., JUDr. Ďuricová L.)

 Proti - 0

 Zdržal sa - 0

*K bodu č. 8*

*Návrh na začatie jednoduchých pozemkových úprav – informácia o možnom postupe.*

p. starosta –

navrhujem, aby sme začali riešiť lokalitu Záhumnie ako plochu určenú na výstavbu IBV formou tzv. jednoduchých pozemkových úprav. Je to proces, ktorý rieši štát prostredníctvom pozemkového odboru Okresného úradu. Na základe vlastníctva a úpravou geometrickými plánmi sa dajú vytvoriť ucelené parcely vhodné na výstavbu bez toho, aby jednotliví vlastníci prišli o svoje podiely v pozemkoch a zároveň by sa vyriešila aj cesta až k areálu družstva. Tento proces je cca na 2 roky, ale asi iné riešenie v tejto lokalite neprichádza do úvahy. Bol by som rád, keby sme na dnešnom zasadnutí prejednali postup a zároveň začali s JPÚ v tejto lokalite.

Hlasovanie: za - 6 (Ing. Tomaníková Z., Kultanová Z.,Čišecký S.,M.Tomaník,

 Škorvánková J., JUDr. Ďuricová L.)

 Proti - 0

 Zdržal sa - 0

**Uznesenie č. 25/2019**

**OZ berie na vedomie informáciu starostu obce o možnosti riešenia jednoduchých pozemkových úprav v lokalite Záhumnie v k.ú. Stránske.**

*K bodu č. 9*

*Rôzne.*

p. starosta – plánujem zorganizovať, aj za Vašej prítomnosti stretnutie s podnikateľmi, ktorí majú TP v našej obci. Cieľom stretnutia je, aby sme ich zapojili formou sponzorstva do akcií obce. Dúfam, že sa nám to spoločnými silami podarí zrealizovať a získať tak podnikateľov na svoju stranu.

Navrhoval by som zorganizovať toto stretnutie do Veľkej noci. Budem veľmi rád, keby ste mi s týmto stretnutím pomohli.

Ing. Tomaníková – chcela by som obec požiadať o výrub stromu – lipa pri kríži, ktorá je už dosť vysoká a svojimi koreňmi ohrozuje oplotenie kríža (celý múr je popraskaný)

p. Tomaník – mal by som záujem o kmeň stromu ( na vyrezávanie)

p. starosta – túto požiadavku musíme dať na Mesto Rajecké Teplice

 - chcem Vás informovať, že 15.6. 2019 bude naša obec súčasťou MTB maratónu (trasa je vytýčená aj cez našu obec)

p. Tomaník – aký je plán so školskou záhradou, teda s pozemkom, ktorý je za ihriskom za školou, navrhoval by som výsadbu ovocných stromov

- čo keby sa pri obecnom úrade zriadila dostupná wifi sieť aj pre verejnosť. Tým by sme mládež presťahovali z areálu ZŠ (kde dochádza aj k poškodzovaniu ihriska) k areálu OcÚ, kde by boli pod dohľadom kamier?

p. starosta – na týchto pozemkoch by som chcel v budúcnosti realizovať výstavbu 12 bytovej bytovky cez ŠFRB (z príspevku). Z tých 12 bytov by boli 2 byty sociálne.

p. Čišecký – je nejaký zákon, ktorý by riešil občanov, ktorí sa nestarajú o svoje pozemky? Susedný pozemok je zanedbaný, oplotenie pozemku je už v dezolátnom stave, nakláňa sa, pozemok sa neudržiava, nekosí sa.

p. starosta – vlastníkom pozemku je p. Renáta Knapcová, bude jej zaslané upozornenie.

p. starosta – navrhoval by som stretnutie s DH obce, nakoľko vznikol jeden konflikt, ktorý by bolo rozumné uviesť na pravú mieru. Ide konkrétne o dojednanie podmienok ohľadom údržby hasičskej zbrojnice.

Na Áviu – hasičskú, na ktorú sme dali inzerát o odkúpenie sa nikto neprihlásil.

p. Čišecký – p. Štefánik by mal robiť revíziu komínov v obci. Z prostriedkov obce bol financovaný kurz(neviem). Boli už nejaké revízie zrealizované? (nie)

**Uznesenie č. 26/2019**

**OZ berie na vedomie pripomienky vznesené v rôznom, doporučuje starostovi uvedené pripomienky riešiť.**

Hlasovanie: za - 6 (Ing. Tomaníková Z., Kultanová Z.,Čišecký S.,M.Tomaník,

 Škorvánková J., JUDr. Ďuricová L.)

 Proti - 0

 Zdržal sa - 0

Stránske dňa: 08.03.2019

Zapísala: Zuzana Kultanová ..............................................

Overovatelia: Stanislav Čišecký ..............................................

 JUDr. Lenka Ďuricová ..............................................